Usługi kurierskie importowe - Afryka - Oceania
Afryka - Oceania 2 - 4 dni FedEx International Priority® >
Afryka - Oceania 4 dni FedEx International Economy® >
Afryka - Oceania n/a n/a Chevrolet Enjoy 1.4 LS 7 Seater (Petrol) vs Ashok Leyland Stile LS 7-STR (Diesel) | Compare Cars | Car Zoom
Price (INR): Rs. 6,14,554 Rs. 8,49,990
Chevrolet Enjoy 1.3 LS 8 Seater (Diesel) vs Ashok Leyland Stile LX 7-STR (Diesel)
Chevrolet Enjoy 1.4 LTZ 7 Seater (Petrol) vs Ashok Leyland Stile LX 7-STR (Diesel)
Ashok Leyland Stile LX 8-STR (Diesel) vs Chevrolet Enjoy 1.3 LTZ 8 Seater (Diesel)
Chevrolet Enjoy 1.4 LS 7 Seater (Petrol) vs Ford Ecosport 1.0 Ecoboost Titanium Plus (Petrol)
Ashok Leyland Stile LS 7-STR (Diesel) vs Tata Sumo Grande MK II EX (Diesel)
Ashok Leyland Stile LS 7-STR (Diesel) vs Hyundai Creta 1.6 CRDi SX (Diesel) KYK: Joernalis in pekel oor hy Malema glo p-woord noem | Netwerk24
Deur Meghan Lawrence 11 September 2019 09:33
“Jou ma se Malema.”
’n Suid-Afrikaanse Twitter-gebruiker meen dít is die polities korrekte manier waarop Suid-Afrikaners van nou af die p-woord moet gebruik.
Dit kom nadat Barry Bateman, senior joernalis van Eye Witness News (EWN), die EFF-leier, Julius Malema, glo Dinsdag die p-woord genoem het.
Hy het dit agter Malema se rug, en half onder sy asem gesê, maar dit is op kamera vasgevang in ’n uitsending van Newzroom Afrika. Kykers was gou om die video op sosiale media te deel.
EFF leader, Julius Malema addresses media after he was summoned over allegations that he fired a rifle in public. Malema was speaking outside the Hawks offices in Pretoria.Watch now on @YouTube: https://t.co/8woWKDRhBD pic.twitter.com/efSxPDVCbf
Dié voorval was Woensdagoggend die grootste besprekingspunt op Twitter in Suid-Afrika, en mense het hul skok uitgespreek dat dié omstrede Afrikaanse vloekwoord so op sosiale media rondgegooi word.
Van die mense steun Bateman en meen hy het gesê wat baie ander Suid-Afrikaners dink. Daar was ook ’n hewige debat oor of Bateman ’n rassis is.
‘n Twitter-gebruiker wat teen Barry Bateman uitgevaar het. Foto: Twitter-skermgreep
Bateman is ook as ’n rassis uitgekryt. Foto: Twitter-skermgreep
Iemand wat vir Bateman in die bresse getree het. Foto: Twitter-skermgreep
Baie het die draak gesteek met wat gebeur het. Foto: Twitter-skermgreep
EWN het in ’n verklaring verskoning gevra.
“Barry Bateman is Dinsdag ná ’n impromptu-nuuskonferensie van Malema buite die Valke se kantoor op kamera gevang toe hy in ’n gesprek met ’n kollega afbrekende woorde gebruik het.
“EWN vereis van ons verslaggewers dieselfde hoë standaarde as wat ons van ander verwag,” lui ’n verklaring.
Bateman is dadelik verbied om uit te saai en die voorval sal intern ondersoek word.
Die EFF het in ’n verklaring gesê EWN moet Bateman skors.
“Ons waarsku al lank dat joernaliste verantwoordelik is vir die giftige omgewing waarin die EFF in die algemeen met die media moet werk.
“’n Mens moet eenvoudig net dink aan wat kon gebeur het as die EFF op die toneel op Bateman se openlike provokasie sou gereageer het. Dit is duidelik dat baie die EFF sou beskuldig van onverdraagsaamheid teenoor die media en dat hy mediavryheid onderdruk,” het Mbuyiseni Ndlozi, EFF-woordvoerder, in ’n verklaring gesê.
Wat gebeur het
* News24 berig Bateman het buite die Valke se kantoor saam met ander joernaliste met Malema gepraat voordat die EFF-leier ’n waarskuwingsverklaring sou aflê. Die saak hou verband met skote wat hy glo op ’n saamtrek in Oos-Londen afgevuur het.
Hy het beweer dat die klagtes teen hom polities gemotiveerd is en het die Valke uitgedaag om die regte besluite te neem indien hulle hom aankla.
Brig. Hangwani Mulaudzi, woordvoerder van die Valke, het gesê die aanklagte sal volgende week afgehandel wees.
Malema is ook betrokke by aanklagte van ernstige aanranding in ’n onverwante saak nadat video-opnames getoon het dat hy en Mbuyiseni Ndlozi, ’n EFF-woordvoerder, op die begrafnis van Winnie Madikizela-Mandela by ’n onderonsie betrokke was.
Malema het in reaksie gesê hy sal nooit ’n wit man verskoning vra wat hom toegang tot Madikizela-Mandela se graf weier nie.
“Toe ek uit die kar klim, het ek in die hoop dat hy my sal herken, vir hom gevra: ‘Chief, wat maak jy nou?’ Hy het gesê: ‘Nee, jy gaan nie hier in nie.’ ’n Groot, wit, Afrikanerman wat my daarvan weerhou om Winnie Mandela te begrawe. Ek moes langs die kis wees en geen wit man sou my stop nie. As ek daarvoor moet tronk toe gaan, is dit reg so. Niemand sou my daarvan weerhou om Winnie Mandela te begrawe nie, dit sou nie gebeur nie,” het hy gesê.
In die gesprek voor die Valke se hoofkantoor het Bateman Malema gevra of hy die man aangeval het.
Malema het Bateman reguit aangekyk en gesê: “As dit ’n aanval was, vat dit. Dit is. Vat dit. Vir Winnie sal ek alles doen. Ek het toe sy nog geleef het en ek sal dit selfs nou doen.”
Bateman wou weet of die opname van Malema wat die man aanval, inderdaad korrek is. Malema het geantwoord: “Ek wens ek het, ek wens ek het hom aangeval. Noudat dit ’n regte kwessie is, wens ek dat ek die regte ding gedoen het, behóórlik. Ek is spyt ek het nie. Sodat ek hier met regte dinge te doen het. Ek, ek is nie bang nie, Boet, uniform of geen uniform. Afrikaner of geen Afrikaner. Wit of pienk, ek sal beslissend met jou handel.”
Terwyl Malema van die joernaliste weggestap het, het Bateman glo die vloekwoord gebruik.